Арадио
Раионк аԥсҭазаараҟынтә: Ферзба Тҟәарчал ашколқәа рҟны аепидҭагылазаашьа иазкны
Тҟәарчал араион аҵараҟәша аиҳабы ихаҭыԥуаҩ Даур Ферзба арадио Sputnik аефир аҟны еиҭеиҳәеит аҿкы иахҟьаны ашколқәа рҟны аепидемиологиатә ҭагылазаашьа зеиԥшроу.
"Амчыбжь аҩнуҵаҟа ашколқәа рҟны арҵаҩцәа, ахәыҷқәа рганахьала ҭагылазаашьа зеиԥшроу азы адыррақәа еизаҳгоит. Араион аҟны ашколқәа 17, ахәыҷбаҳчақәа хԥа ыҟоуп. 355-ҩык арҵаҩцәа ахьыҟоу, 60-ҩык алаҵа ҟарҵахьеит…1656 ҩык аҵара ахьырҵо ахәыҷқәа, иахьа аҵыхәтәантәи адыррақәа рыла ԥшьҩык аҵаҩцәа рыӡбахә ҳәоуп аковид змоу ҳәа. Аҭагылазаашьа есҽны аҽаԥсахуеит. Ҩымчыбжьа раԥхьа акәзар 32- ҩык ыҟан. Арҵаҩцәа иахьазы ааҩык чмазаҩуп", - иҳәеит Ферзба.